मांग कमजोर पड़ने से सोना, चांदी में तेज गिरावट  
बाजार में सोने के भाव 230 रुपये की गिरावट के साथ 20,400 रुपये प्रति 10 ग्राम ओर चांदी के भाव 1550 रुपये लुढ़ककर 42850 रुपये किलो रह गए।
मजबूत वैश्विक रुख के बीच स्टाकिस्टों की भारी बिकवाली के चलते दिल्ली सर्राफा बाजार में सोने के भाव 230 रुपये की गिरावट के साथ 20,400 रुपये प्रति 10 ग्राम ओर चांदी के भाव 1550 रुपये लुढ़ककर 42850 रुपये किलो रह गए।  बाजार सूत्रों के अनुसार विदेशों में गिरावट का असर स्थानीय बाजार धारणा पर पड़ा। घरेलू बाजार का रुख तय करने वाले वैश्विक बाजारों में सोने के भाव 24.90 डॉलर गिरकर 1345.60 डॉलर और चांदी के भाव 4.52 प्रतिशत गिरकर 27.47 डॉलर प्रति औंस बोले गए।  भारी बिकवाली के चलते स्थानीय बाजार में चांदी तैयार के भाव 1540 रुपये टूटकर 42,445 रुपये किलो बंद हुए।  चांदी सिक्का के भाव 1900 रुपये लुढककर 48,500 से 48,600 रुपये प्रति सैकड़ा बंद हुए।  सोना 99.9 शुद्ध और 99.5 शुद्ध के भाव 230 रुपये की गिरावट के साथ क्रमश: 20,400 रुपये और 20,280 रूपये प्रति 10 ग्राम बंद हुए।